ኣብቲ ናይ ሰለስተ ዓመታት ማእሰርቱ፡ ምስኡ ዝተኣሰሩ ዜጋታት ካልእ ሃገራት፡ ኩነታቶም ብኤምባሲታቶም ክሕተትን ጉዳይ ፍርዶም ክትትል ክግበረሉን ይዝክር። ንሱን ኢትዮጵያውያን መሰልቱን ግን ደሃይ ዝገብረሎም ኣይረኸቡን። መግለጺ ስእሊ, ካብ ሓይቂ መስሓል ብዙሓት መናእሰይ ናብ ስዑድ ዓረብ ይስደዱ '' እንተ ኣብቲ ቤት ማእሰርቲ ዝነበርና ኢትዮጵያውያን ግና ይትረፍ ጉዳይ ፍርድና ዝከታተል ኣካል ክህልወናስ፡ ተኣሲርና ምህላውና'ውን ዝፈልጠልና መንግስታዊ ኣካል ኣይነበረን'' ብምባል፡ ናይ ቤት ማእሰርቲ ጻኒሒቱ ከቢድ ከምዝነበረ የዘንቱ። በዚ ምኽንያት ድማ፡ ኣብቲ ቤት ማእሰርቲ ዝነበሩ ኢትዮጵያውያን ሐሓሊፎም እንተውግዑ '' እምበር ዶ'ኸ ሃገርን መንግስትን ኣለና'ዩ'' ናብ ዝብል ድምዳመ በጺሖም ምንባሮም፡ ኣባዲ ካልኣዩ ንቢቢሲ ገሊጹ። 'ዋላ እኳ ንዓድና ብዘይ ሕጋዊ መንገዲ ገዲፍና ኣብ ዓዲማትና እንተተኣሰርና፡ መንግስቲ፡ ከም ዜጋታቱ ሕጋዊ ክትትል ክገብርልና ምተገበአ ነይሩ'ዝብል ኣቑዋም ኣለዎ። ቢቢሲ፡ ኣብዚ ጉዳይ እዚ ሓሳብ ኤምባሲ ኢትዮጵያ ኣብ ስዑድ ዓረብ ንምፍላጥ ናብ ኣምባሳደር ኣሚን ዓብዱልቃድር ብተደጋጋሚ እንተደወለ'ኳ ክሰልጦ ኣይከኣለን። ኣባዲ ኣብ ካልኣይ እግሩ፡ ሕዚ'ውን ''ሓሊፉሉ'ያ'' እትብል ሕልሙ ንክሰምረሉ ኣብ በረኻታት ስዑድያ ሕጋውን ዘይሕጋውን ስራሕቲ እናሰርሐ እዩ ብመንግስቲ ስዑድያ፡ ዘይሕጋውያን ስደተኛታት ካብ ሃገሩ ንኽወጽኡ ሓዱሽ ኣዋጅ ዝኣወጀ። ዘይሕጋውያን ስደተኛታት ሙሉእ ብሙሉእ ካብታ ሃገር ንኽወጸኡ፡ እንተዘይኮይኑ ግና ሰፍ ዘይብል መቕጻዕቲ ከምዝጽበዮም ምስገልጸ መንግስቲ ብ10ታት ኣሽሓት ዝቑጸሩ ኢትዮጵያውያን ተቐማጦ ስዑዲ ናብ ዓዶም ተመሊሶም። "እቲ ብቴሌቭዥን ዝዝረብ ሓሶት'ዩ" ተኽሊት ብርሃነ እውን ኣብ ለግለግ ዕድሚኡ፡ ክሓልፈሉ ኢሉ ብዘይሕጋዊ መንገዲ መሬት ስዑዲ ዝረገጸ መንእሰይ'ዩ። ተኽሊት ከም ኣሽሓት መሳድድቲ ደቂ ዓዱ፣ ብሰንኪ እቲ ኣዋጅ መንግስቲ ስዑድ ዓረብን፣ መንግስቲ ኢትዮጵያ ብማዕኸናት ዜናኡ ኣቢሉ ዝሃቦ 'ተስፋ' ሰኒቑ ንመጓዓዝያ ነፋሪት 700 ሪያል ከፊሉ፡ ብሕጋዊ መንገዲ ቅድሚ 2 ኣዋርሕ መሬት ዓዱ ረጊጹ። ኣብ ዓዱ ምስ ኣተወ፡ መንግስቲ ዝኣተወሎም ቃል መሰረት፣ ዕድል ስራሕ ክፍጠረሉ ተስፋ ገይሩ'ኳ እንተነበረ፡ ዋላ ሓደ ነገር ከምዘይተገበረ ዝገልጽ ተኽሊት '' እቲ ብቴሌቭዥን ዝዝረብ ኩሉ ሓሶት'ዩ'' ብምባል ኣብ መንግስቲ ዝነበሮ እምነት ከምዝተጸንቀቐ ሓቢሩ። ኩነታት ዓዱ ተስፋ ስለዝሰኣነሉ ድማ፡ እቲ ቅድሚ ሕዚ ናብ ስዑዲ እንተሰግር ዝሓለፎ ስቓይን መከራን ንኽደግሞ ዳግማይ ናብ ስደት ኣቕኒዑ። ምንጪ ስእሊ, TONY KARUMBA መግለጺ ስእሊ, መንግስቲ ዕድላት ስራሕ ንከተዓራሪ ኣትይዎ ዝነበረ 'ቃል ከተግበር ብዘይምኽኣሉ' ተመሊሶም ናብ ስዑዲ ዝኸዱ መናእሰይ ተኽሊት፡ ብበረኻታት የመን ናብ ስዑዲ ንኽሰግር፡ ንደላሎ 13 ሽሕ ብር ምኽፋሉ ዝገልጽ ምዕባይ ሓው ፍስሃ ብርሃነ ብወገኑ፡ ብሰንኪ እቲ ኣዋጅ ናይ ስዑዲ ዓረብ ናብ ዓዶም ተመሊሶም ዝነበሩ 3 ኣሕዋቱ ዳግማይ ብዘይሕጋሚ መንገዲ ናብ ስዑዲ ይኣትዉ ከምዘለዉ ኣብሪሁ። ተኽሊት ሓዉን ካልኦት ክልተ ኣሓቱን ናብ ስዑዲ ንምስጋር፡ ብማእኸላይ ክሳብ 50 ሽሕ ብር ተወሳኺ ወጻኢ ስለዝሓቶ "ኣብ ልዕሊ ድኽነተን ምራኽ ይሞተን" ኮይንዎ'ሎ። መወዳእታ ዘይብሉ ስደት ኢትዮጵያውያን ኣብ ስዑዲ ከም ኣገላልጻ ኣባዲ ካልኣዩን ፍስሃ ብርሃነን፣ እቶም ናብ ዓዶም ተመሊሶም ዝነበሩ፡ ዳርጋ ኩሎም ኢትዮጵውያን ተመሊሶም ናብ ስዑዲ ይኣትዉ ከምዘለዉን እኳ'ድኣስ ንኻልኦት ትሕቲ ዕድመ ህጻዉንቲ ደቂ 14 ዓመት ተማሊኦም ይምለሱ ምህላዎም እውን ገሊጾም። በዚ ድማ ድሕነትን ሃለዋትን ተጋሩ ኣዝዩ የተሓሳስቦም ከምዘሎ ንቢቢሲ ሓቢሮም። ብኣዋጅ መንግስቲ ስዑዲ ዓረብ ናብ ዓዲ ቅድሚ ምምላሶም፡ ንተመለስቲ ስደተኛታት ደዊሎም ብመንግስቲ ዝተገበረሎም ደገፍን ሓገዝን ሓቲቶም ዝተዋህቦም ምላሽ 'ዋላ ሓንቲ' ስለዘይነበረ 'እንኳዕ እኳ ዘይተመለስና፡ ኣብዚ ብምጽናሕና ተጠቒምና' ይብሉ፡ ኣብዚ ሕዚ እዋን ኣብ ስዑድ ዓረብ ዝቕመጡ ዘለዉ ፍስሃ ብርሃነን ኣባዲ ካልኣዩን። ምንጪ ስእሊ, TONY KARUMBA መግለጺ ስእሊ, በብመዓልቱ ብዙሕ መግረፍትን መቕተልትን የጋጥሞም ኣመሓዳሪ ወረዳ ኣጽቢ ወምበርታ ኣይተ ሃፍቶም ውረታ፡ ዳርጋ ኩሉ እቲ ካብ ስዑዲ ንዓዱ ኣትዩ ዝነበረ መንእሰይ እንደገና ናብ ስዑድያ ይምለስ ኣሎ ዝብል ሓበሬታ ሓቂ ምዃኑ ብምጥቃስ፡ እቲ መንግስቲ ብተለቬዥን ዝተመጻብዓልና ስለዘይገበረ እዩ ዝብል ምኽንያት ግን ኣዕጋቢ ኣይኮነን፤ እኳ ደኣ፡ እቲ ንመናእሰይ ወዲብካ ናብ ስራሕ ንክኣትዉ ዝተገብረ ጻዕሪ፡ እቶም መናእሰይ፡ 'ኣብ ዓደይ ኣበርቲዐ እንተሸቂለ ክሓልፈለይ ይኽእል'ዩ' ዝብል ኣተሓሳስባ ስለዘይብሎም'ዩ እዩ ዘይተዓወተ ይብል። ብስሩ'ውን ካብ ፈለማ፡ ተደፊኡ ስለዝመጽአ እምበር ኣብ ዓደይ ከይደ ሰሪሐ ክሓልፈለይ'ዩ ዝብል ኣተሓሳስባ ሒዙ ኣይመጸን፡ ዝብል መትከል ዘለዎ ኣይተ ሃፍቶም፣ ዓድኻ ዝመስልዎ የለን እሞ ሕዚ'ውን ናብ ዓዶም ኣትዮም ክሰርሑ ንቢቢሲ ኣብ ዝሃቦ ሓበሬታ ገሊጹ። ሓፈሻዊ ሪእይቶ መንግስቲ ትግራይ ንምንጽብራቕ ዝገበርናዮ ጻዕሪ ግን ኣይሰመረልናን። "ናትና'ኳ ይገድድ" ኣብ ጂዛን ዘናድዮም ዝሰኣኑን፡ ፍርዶም ዘይፈልጡን ብኣሽሓት ዝቑጸሩ ተጋሩ፡ ኣብ ኣብያተ ማእሰርቲ ጂዛን ስዑዲ ዓረብ ከምዘለዉ ዝገልጽ መንእሰይ ኣባዲ፣ ስደተኛታት በብመዓልቱ፡ ጭካነ ዝተመልኦ መግረፍትን ቅትለትን ይበጽሖም ኢሉ። "ሕዚ ንባዕለይ ብስልኪ እንተወግዐካ ኣብ እንዳ ሓዘን'የ ዘለኹ። ሓደ 'ሽሙ ቢቢሲ ምእንቲ ስነልቦና ስድርኡ ኢሉ ዘይገለጾ' ትግራዋይ ወዲ ዓድና( ሓይቂ መስሓል) ፖሊስ ስዑድ ዓረብ ብስናይፐር ተኵሶም ቀቲሎሞ" ክብል ብመሪር ሓዘን ተዋሒጡ ብቴሌፎን ንቢቢሲ ሓቢሩ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, መናእሰይ ፎቖዶ በረኻታት የመንን ስዑድን ይጠፍኡ'ለዉ። ኣባዲ፡ ስድራ መዋቲ ከምዝተረድኡን ኣስከሬኑ ናብ ዓዲ ንምስዳድ ኢትዮጵያውያን ዘበሉ ገንዘብ የዋጽኡ ከምዘለዉ'ውን ሓቢሩ። መንእሰይ ኣባዲ ካልኣዩን ፍስሃ ብርሃነን ተስፋ ካብ ምስኣን ዝተበገሰ እምበር ጥዑም ስደት ዝበሃል የለን፡ መንእሰይ ትግራይ ኣብ በረኻታት የመንን ቤት ማእሰርቲ ስዑድያን ይሃልቅ'ሎ ኢሎም። ቅልጡፍ መፍትሒ የድልና ኣሎ ዝብል መንእሰይ ኣባዲ፣ ''ማዕኸናት ዜና ሃገርና ብዛዕባ ስደት ኤርትራውያን ክዛረባ ይውዕላ እምበር ናትና ይገድድ'' ብምባል እቲ ዘየቋርጽ ጉዕዞ ስደት ተጋሩ ናብ ስዑዲ ገሊጹዎ። ካብ ትግራይ፡ ዜጋታተን ብዘይሕጋዊ መንገዲ፡ ናብ ስዑድ ዓረብ ዝስደዱለን ዞባታት ምብራቕን ሰሜን ምዕራብን ክኾና እንከለዋ ወረዳታት ኣጽቢ ወንበርታ፣ሳዕስዕ ጻዕዳ እምባን ኣስገደ ጽምብላን እተን ቀንዲ'የን። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
